《艾氏心远楼》
元代·陈旅

闻子临川上，高楼万里并。兴来时独立，心与目俱行。

野夕归鸿小，溪晴落木明。登临何日共，作赋写平生。

作者简介：（1288—1343）元兴化莆田人，字众仲。幼孤，笃志于学，不以生业为务。以荐为闽海儒学官。游京师，虞集见其文，称其博学多闻。荐除国子助教。出为江浙儒学副提举。顺帝至正初，累官国子监丞卒。有《安雅堂集》。